|  |  |
| --- | --- |
| **ΟΡΓΑΝΙΣΜΟΣ ΚΕΝΤΡΙΚΩΝ** **ΑΓΟΡΩΝ & ΑΛΙΕΙΑΣ Α.Ε.** **Δ/ΝΣΗ ΔΙΟΙΚΗΤΙΚΩΝ &** **ΟΙΚΟΝΟΜΙΚΩΝ ΥΠΗΡΕΣΙΩΝ** **ΤΜΗΜΑ ΠΡΟΜΗΘΕΙΩΝ** Πληρ. : Χριστίνα Νιάτση Τηλ: 210 4821111 εσωτ. 0130 Ταχ. Δ/νση : Κέννεντυ 1 & Πύργου Άγιος Ιωάννης Ρέντη – Αθήνα Τ.Κ. 182 33FAX : 210 4814042E-mail : r.santa@okaa.gr - c.niatsi@okaa.gr | **ΕΡΓΟ: «Προμήθεια 80 κάδων απορριμμάτων»****ΠΡΟΥΠΟΛΟΓΙΣΜΟΣ: € 31.248,00 (συμπεριλαμβανομένου Φ.Π.Α.)** **CPV: 44613700-7** |

**ΤΕΧΝΙΚΗ ΠΕΡΙΓΡΑΦΗ**

 **ΠΡΟΜΗΘΕΙΑΣ ΚΑΔΩΝ ΑΠΟΡΡΙΜΜΑΤΩΝ**

***Α .ΤΕΧΝΙΚΗ ΠΕΡΙΓΡΑΦΗ***

Η παρούσα μελέτη προϋπολογισμού ύψους 25.200,00€ πλέον Φ.Π.Α. αφορά την προμήθεια ογδόντα (80) μεταλλικών κάδων απορριμμάτων. Η δαπάνη για την προμήθεια θα βαρύνει τον Κ.Α. 14.09 προϋπολογισμού 2017.

Στην παραπάνω προμήθεια συμπεριλαμβάνονται μεταλλικοί κάδοι χωρητικότητας 1100 lit. με πλαστικό καπάκι για αστικά απορρίμματα.

Ο προμηθευτής θα προσκομίσει στον Οργανισμό Κεντρικών Αγορών & Αλιείας Α.Ε., όλα τα σχετικά πιστοποιητικά από τα όποια θα φαίνεται η ποιότητα και τα υλικά κατασκευής των κάδων και βάση ποιών διεθνών προδιαγραφών.

Η αγορά των κάδων θα γίνει με  *συνοπτικό διαγωνισμό* από το ελεύθερο εμπόριο σε ευρώ,  *με κριτήριο την πλέον συμφέρουσα από οικονομική άποψη βάσει της τιμής προσφορά.*

Η ανωτέρω προμήθεια θα εκτελεστεί σύμφωνα με τις διατάξεις του Ν.4412/2016 (Δημόσιες συμβάσεις έργων, προμηθειών και υπηρεσιών).

***Β. ΤΕΧΝΙΚΕΣ ΠΡΟΔΙΑΓΡΑΦΕΣ***

 **Ι. ΚΑΔΟΙ 1.100 LIT ΜΕΤΑΛΛΙΚΟΙ ΜΕ ΠΛΑΣΤΙΚΟ ΚΑΠΑΚΙ**

1. Θα είναι καινούργιοι, πρόσφατης, κατασκευής, μεταλλικοί τροχήλατοι, χωρητικότητας 1100 λίτρων, μεγάλης αντοχής, κατάλληλοι για ασφαλή και υγιεινή απόθεση οικιακών, εμπορικών και βιομηχανικών απορριμμάτων.

2. Θα είναι εύχρηστοι, και θα πληρούν διεθνείς εργονομικούς κανόνες, θα ακολουθούν τα Ευρωπαϊκά πρότυπα που αφορούν σχήμα, διαστάσεις και τρόπο κατασκευής τους και θα ανταποκρίνονται προς την νέα Ευρωπαϊκή Νόρμα ΕΝ 840-2/5/6. Ο κάδος θα ακολουθεί τα standards ISO 9001:2008 (Πιστοποιητικό του εργοστασίου κατασκευής και του εργοστασίου γαλβανίσματος), ISO 14001 (Πιστοποιητικό περιβαλλοντικής διαχείρισης τουλάχιστον του εργοστασίου γαλβανίσματος), CE, και θα είναι σε θέση να φέρει ωφέλιμο φορτίο τουλάχιστον 400 ΚG. Επίσης θα έχει απόλυτη ανθεκτικότητα στις πολύ χαμηλές και πολύ υψηλές θερμοκρασίες και κλιματολογικές μεταβολές. Οι κάδοι πρέπει να είναι κατάλληλοι για ανυψωτικούς μηχανισμούς που χρησιμοποιούν τα σύγχρονα απορριμματοφόρα διεθνών προδιαγραφών.

3. Δεν θα καταστρέφονται εύκολα από μηχανικές καταπονήσεις ή και από κακή χρήση και θα δέχονται χωρίς φθορά, σκληρόκοκκα και ογκώδη απορρίμματα.

4. Θα φέρουν 4 τροχούς ένα σε κάθε γωνία του κάδου, καθώς και δύο συστήματα ανάρτησης για την ανύψωσή και ανατροπή τους, από αντίστοιχους διεθνών προδιαγραφών ανυψωτικούς μηχανισμούς απορριμματοφόρων οχημάτων, και πλυντηρίων κάδων, τύπου περιστροφέα με πείρους ανάρτησης και τύπου κτένας.

5. Όλοι oι κάδοι θα φέρουν την ονομασία και το λογότυπο του Ο.Κ.Α.Α. Α.Ε. στο εμπρόσθιο μέρος «Ο.Κ.Α.Α. Α.Ε. 2017».

6. Οι κάδοι θα είναι κατασκευασμένοι από χαλυβδοελάσματα σύμφωνα με το πρότυπο DIN EN10130/2006, με πρόσθετη θερμή επιψευδαργύρωση κατά ISO 1461, μετά την πλήρη συγκόλληση και ενσωμάτωση όλων των μεταλλικών μερών, σε πλήρες μπάνιο εγγυημένης καθαρότητας σε ακατέργαστο ψευδάργυρο, πάχους από 1,2 έως 1,5 χιλιοστά.

**Α. Το κυρίως σώμα (κορμός)**

α. Το κυρίως σώμα των κάδων θα έχει σχήμα κόλουρης πυραμίδας, με προς τα άνω συνεχώς αυξανόμενη διατομή, που θα διασφαλίζει την μέγιστη δυνατή σταθερότητα, έναντι τυχόν ανατροπής τους, καθώς και την πλήρη εκκένωσή τους από τα απορρίμματα, με ολίσθηση, κατά την ανατροπή του από τον μηχανισμό ανύψωσης.

β. Οι συγκολλήσεις στα επιμέρους μεταλλικά στοιχεία του κυρίως σώματος των κάδων, θα είναι συνεχούς ραφής, έτσι ώστε να διασφαλίζεται η στεγανότητά του.

γ. Το χείλος των κάδων περιμετρικά στο επάνω μέρος, θα τερματίζει σε κατάλληλα διαμορφωμένο περιφερειακά πλαίσιο σχήματος "Π", με πρόβλεψη ειδικού νεροχύτη για την αποφυγή, εισόδου νερών της βροχής εντός των κάδων και την διαφυγή δυσάρεστων οσμών.

δ. Λόγω της μεγάλης χωρητικότητας των κάδων και των καταπονήσεων που θα δέχονται, από υπερφορτώσεις και μηχανικές καταπονήσεις, ο κυρίως κορμός των κάδων, θα διαμορφώνεται με κατάλληλες, βαθιές πρεσσαριστές νευρώσεις και θα φέρει εξωτερικά, πρόσθετες γονατίδες στα σημεία στρέψεως και μεταλλικές ενισχύσεις, στα σημεία ανάρτησης, για μεγαλύτερη ανθεκτικότητα και αποφυγή παραμορφώσεων κατά την χρήση τους.

ε. Για την ανύψωση και ανατροπή τους, οι κάδοι θα φέρουν στα πλευρικά τοιχώματα, ισχυρούς μεταλλικούς πείρους ανάρτησης από σωλήνα βαρέως τύπου διαμέτρου Φ 40 ±2 χιλιοστών, πάχους 4 χιλιοστών και μήκους 50 χιλιοστών, καθώς και ειδική μπάρα ανάρτησης τύπου κτένας, με διπλό εσωτερικό τοίχωμα, για στιβαρότητα και ασφάλεια, κατά το μήκος της εμπρός πλευράς του κάδου σύμφωνα με τα κατά ΕΝ 840-2/5/6.

στ. Στην μια πλευρά του πυθμένα των κάδων θα προβλέπεται οπή αποχέτευσης με σωλήνα διαμέτρου Φ 60 χιλιοστών, που θα κλείνει στεγανά με κατάλληλο πώμα.

ζ. Επίσης, για την εύκολη μετακίνησή τους, στο κυρίως σώμα των κάδων, θα υπάρχουν εργονομικά κατανεμημένες τουλάχιστον 4 χαλύβδινες, στιβαρής κατασκευής, εύχρηστες χειρολαβές.

η. Τέλος το κυρίως σώμα των κάδων, θα είναι εξωτερικά γαλβανισμένο.

θ. Στην πρόσοψη θα υπάρχει διαμορφωμένη ενιαία λεία επιφάνεια για λογότυπα του Φορέα που θα αναγράφει με μεγάλα ευδιάκριτα γράμματα:

(Ο.Κ.Α.Α. Α.Ε. 2017).

 **Β. Το καπάκι (σκέπαστρο)**

1.Το καπάκι θα είναι πλαστικό επίπεδο ελαφρώς κεκλιμένο. Θα φέρει κατάλληλες νευρώσεις και θα ανοίγει προς τα επάνω με την βοήθεια χειρολαβών.

2.Θα πρέπει να είναι κατασκευασμένο από πρωτογενές πολυαιθυλένιο.

3.Ο τρόπος κατασκευής του θα πρέπει να του παρέχει την δυνατότητα να έχει ελαστική παραμόρφωση, να αντέχει σε ακραίες καιρικές συνθήκες και να μην επηρεάζεται από υπεριώδη ακτινοβολία. Επίσης κατά το κλείσιμο του δεν πρέπει να αφήνει κενό με το κυρίως σώμα του κάδου.

4. Θα συνδέεται στο κυρίως σώμα με κατάλληλα διαμορφωμένους στιβαρής κατασκευής μεντεσέδες που εδράζονται στο επάνω μέρος της πίσω πλευράς του κάδου, κατά τέτοιο τρόπο ώστε να διασφαλίζεται η μέγιστη δυνατή προστασία του από μηχανικές καταπονήσεις έστω και εάν αυτό παραμείνει ανοικτό.

5. Η σύνδεση (ενσωμάτωση) του με τον κορμό του κάδου θα επιτευχθεί με τέτοιο τρόπο, έτσι ώστε να διασφαλίζεται η μέγιστη δυνατή προστασία του από μηχανικές καταπονήσεις.

6. Το χρώμα του καπακιού θα είναι σε απόχρωση πράσινο (κατά προτίμηση) ή άλλο χρώμα εκτός του μπλε και καφέ . Για ομοιογένεια και ανθεκτικότητα ο χρωματισμός θα πρέπει να έχει επιτευχθεί στην πρώτη ύλη, προτού αυτή επεξεργαστεί.

7. Κατά την ανατροπή των κάδων, για την εκκένωσή τους στο απορριμματοφόρο, το άνοιγμα του καπακιού, θα επιτυγχάνεται αυτόματα, με το βάρος του, ενώ κατά την επιστροφή του στο έδαφος, θα επιστρέφει στην αρχική του θέση κλειστό.

 **Γ. Τροχοί – Ανάρτηση**

 Οι τροχοί των κάδων :

α. Θα είναι βαρέως τύπου, ανεξάρτητοι, αυτοπηδαλιοχούμενοι, με μεταλλική ζάντα και με συμπαγές ελαστικό περίβλημα, για την αθόρυβη κύλιση του κάδου, διαμέτρου 200 χιλιοστών, και αντοχής φορτίου, τουλάχιστον 200 κιλών ο κάθε ένας.

β. Θα έχουν την δυνατότητα, εκτός από την οριζόντια αθόρυβη περιστροφή, να περιστρέφονται και στον κάθετο άξονά τους κατά 360ο, έτσι ώστε οι κάδοι να είναι ευέλικτοι και να καθίσταται η μετατόπισή τους εύκολη.

γ. Θα εδράζονται σε αντίστοιχες εργονομικά τοποθετημένες κονσόλες ανάρτησης και η ενσωμάτωσή τους, να επιτυγχάνεται με 4 βίδες και αντίστοιχα παξιμάδια ασφάλειας, ο κάθε ένας.

δ. Οι κονσόλες ανάρτησης θα είναι βαρέως τύπου, κατάλληλα νευρωμένες από χαλυβδοέλασμα πάχους 4 χιλιοστών, έτσι ώστε να εξασφαλίζεται μεγάλη αντοχή, στα τυχόν υπέρβαρα φορτία και τις μηχανικές καταπονήσεις.

ε. Θα φέρουν πέδηση που θα περιλαμβάνει ποδοπετάλ (τροχοδέτη) στους δύο εμπρόσθιους τροχούς για την ακινητοποίηση τους.

**Δ . Διαστάσεις - Χωρητικότητα – Βάρη**

α. Οι διαστάσεις συσχετιζόμενες με την εκάστοτε χωρητικότητα θα πρέπει να ακολουθούν τα Ευρωπαϊκά standards.

β. Το ωφέλιμο φορτίο των 1.100 λίτρων δεν μπορεί να είναι μικρότερο από 400 kg.

γ. Το βάρος κενού κάδου θα πρέπει να είναι από 110 kg -130 Kg.

 **Ε . Άλλα στοιχεία**

α. Οι κάδοι θα φέρουν αντανακλαστικές λωρίδες έτσι ώστε να είναι ορατοί και την νύχτα για την αποφυγή τροχαίων ατυχημάτων, σύμφωνα με Κ.Ο.Κ.

β. Οι κάδοι θα πρέπει να διαθέτουν πιστοποιητικά ποιότητας από αναγνωρισμένες υπηρεσίες του δημοσίου ή αντίστοιχου αναγνωρισμένου φορέα (TUV, BV κλπ.). Οι πιστοποιήσεις υψηλής ποιότητας της διεθνούς νόρμας PR EN 840 είναι απαραίτητες.

γ. Στους κάδους θα πρέπει να υπάρχουν ευανάγνωστα τα παρακάτω στοιχεία : Χαρακτηριστικά στοιχεία ιδιοκτησίας (Ο.Κ.Α.Α. Α.Ε. 2017):

Έτος κατασκευής Εργοστάσιο κατασκευής Αύξων αριθμός

Σήμα πιστοποίησης ποιότητας και ασφάλειας ΕΝ-840

Ωφέλιμο φορτίο κάδου εκφρασμένο σε kg.

Σε όλους τους κάδους θα υπάρχουν στοιχεία ιδιοκτησίας:

(Ο.Κ.Α.Α. Α.Ε. 2017) με ευμεγέθη γράμματα, με αυτοκόλλητο ή ανάγλυφο , στο εμπρόσθιο τμήμα του κάδου.

Κάθε εργονομικά εξελιγμένη ή αισθητική βελτίωση στους προαναφερόμενους κάδους, θα εκτιμηθεί ιδιαιτέρως και µε την προϋπόθεση ότι δε θα αποκλίνει από τα βασικά στοιχεία της προαναφερόμενης Τεχνικής Περιγραφής & Προδιαγραφές, που αφορούν διαστάσεις, βάρη, χωρητικότητες, σύμφωνα µε τα Ευρωπαϊκά πρότυπα, εκφρασμένα κατά ΕΝ,DIN κ.λπ.

Η παράδοση των κάδων θα γίνει, με ευθύνη και μέριμνα μεταφοράς και εκφόρτωσης του προμηθευτή, ως εξής:

Είκοσι (20) τεμάχια στις Κεντρικές εγκαταστάσεις του Ο.Κ.Α.Α. Α.Ε., Κεντρική Αγορά Αθηνών, στον Άγιο Ιωάννη Ρέντη – Αθήνα.

Σαράντα (40) τεμάχια στο Υποκατάστημα της Ιχθυόσκαλας Καβάλας, Τενέδου 15 – Καβάλα.

Είκοσι (20) τεμάχια στο Υποκατάστημα της Ιχθυόσκαλας Χαλκίδας, Τέρμα Λεωφόρος Μακαρίου – Χαλκίδα.

**Η ΔΙΕΥΘΥΝΤΡΙΑ ΥΠΟΣΤ/ΚΩΝ ΛΕΙΤΟΥΡΓΙΩΝ**

**ΑΦΕΝΤΡΑ ΣΑΝΤΑ**

**ΔΙΠΛ. ΗΛΕΚΤΡΟΛΟΓΟΣ ΜΗΧΑΝΙΚΟΣ**

|  |  |
| --- | --- |
| **ΟΡΓΑΝΙΣΜΟΣ ΚΕΝΤΡΙΚΩΝ** **ΑΓΟΡΩΝ & ΑΛΙΕΙΑΣ Α.Ε.** **Δ/ΝΣΗ ΔΙΟΙΚΗΤΙΚΩΝ &** **ΟΙΚΟΝΟΜΙΚΩΝ ΥΠΗΡΕΣΙΩΝ** **ΤΜΗΜΑ ΠΡΟΜΗΘΕΙΩΝ** Πληρ. : Χριστίνα Νιάτση Τηλ: 210 4821111 εσωτ. 0130 Ταχ. Δ/νση : Κέννεντυ 1 & Πύργου Άγιος Ιωάννης Ρέντη – Αθήνα Τ.Κ. 182 33FAX : 210 4814042E-mail : r.santa@okaa.gr - c.niatsi@okaa.gr | **ΕΡΓΟ: «Προμήθεια 80 κάδων απορριμμάτων»****ΠΡΟΥΠΟΛΟΓΙΣΜΟΣ:** **€ 31.248,00 (συμπεριλαμβανομένου Φ.Π.Α.)** **CPV: 44613700-7** |

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΤΕΜ** | **ΤΙΜΗ ΜΟΝΑΔΟΣ** | **ΣΥΝΟΛΟ ( € )** |
| **1.** | ΚΑΔΟΣ 1.100 lit | 80 | 315,00 € | 25.200,00 |
|  |  |  |  |  |
|  | Σύνολο | 25.200,00 |
| Φ.Π.Α. 24% | 6.048,00 |
| **ΣΥΝΟΛΟ** | **31.248,00** |

**ΜΑΪΟΣ 2017**

**Η ΠΡΟΪΣΤΑΜΕΝΗ ΤΜ. ΠΡΟΜΗΘΕΙΩΝ Η ΔΙΕΥΘΥΝΤΡΙΑ Δ/ΝΣΗΣ ΥΠΟΣΤ/ΚΩΝ**

 **ΛΕΙΤΟΥΡΓΙΩΝ**

 **ΧΡΙΣΤΙΝΑ ΝΙΑΤΣΗ ΑΦΕΝΤΡΑ ΣΑΝΤΑ**

 **ΔΙΠΛ. ΗΛΕΚΤΡΟΛΟΓΟΣ ΜΗΧΑΝΙΚΟΣ**

|  |  |
| --- | --- |
| **ΟΡΓΑΝΙΣΜΟΣ ΚΕΝΤΡΙΚΩΝ** **ΑΓΟΡΩΝ & ΑΛΙΕΙΑΣ Α.Ε.** **Δ/ΝΣΗ ΔΙΟΙΚΗΤΙΚΩΝ &** **ΟΙΚΟΝΟΜΙΚΩΝ ΥΠΗΡΕΣΙΩΝ** **ΤΜΗΜΑ ΠΡΟΜΗΘΕΙΩΝ** Πληρ. : Χριστίνα Νιάτση Τηλ: 210 4821111 εσωτ. 0130 Ταχ. Δ/νση : Κέννεντυ 1 & Πύργου Άγιος Ιωάννης Ρέντη – Αθήνα Τ.Κ. 182 33FAX : 210 4814042E-mail : r.santa@okaa.gr - c.niatsi@okaa.gr | **ΕΡΓΟ: «Προμήθεια 80 κάδων απορριμμάτων»****ΠΡΟΥΠΟΛΟΓΙΣΜΟΣ:** **€ 31.248,00 (συμπεριλαμβανομένου Φ.Π.Α.)** **CPV: 44613700-7** |

**ΕΝΤΥΠΟ ΠΡΟΣΦΟΡΑΣ**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΤΕΜ** | **ΤΙΜΗ ΜΟΝΑΔΟΣ** | **ΣΥΝΟΛΟ ( € )** |
| **1.** | ΚΑΔΟΣ 1.100 lit | 80 |  |  |
|  |  |  |  |  |
|  | Σύνολο |  |
| Φ.Π.Α. 24% |  |
| **ΣΥΝΟΛΟ** |  |

Αθήνα, …………..

Ο προσφέρων